### Resume

Initiativsag fremsat af Ken Laursen på vegne af den konservative gruppe med forslag om, at det igangsatte forsøg med cykler i [adresse] omgående indstilles.

### Sagsfremstilling

I henhold til kommunestyrelseslovens § 11 samt § 3 i forretningsordenen for Vejle Byråd fremsender Ken Laursen (C) på vegne af den konservative gruppe følgende forslag til optagelse på Byrådets dagsorden for mødet den 8. februar 2023:

"Principbeslutning - "Bevare Vejle gågade"

Teknisk udvalg igangsatte den 22/11 2022 et forsøg med cykler i [adresse].

Vejle har et stærk handelsliv og en flot gågade med mange besøgende, men dansk detailhandel er hårdt ramt af eftervirkninger af corona, energikrise og inflation og det er dårlig timing at udsætte vores hårdtarbejdende detailhandel med tilfældige eksperimenter.

Det burde være indlysende at en gågade er for gående, et sted hvor detailhandel og kunder trygt kan mødes uden fare for at blive kørt ned.

[adresse] med sidegade har været i en rivende udvikikg og eksempelvis Karl Overgaard fremstår i dag som et godt eksempel på en gade med spændende specialbutikker og godt varietet handelsliv, at omdanne denne gade til cykelsti er et direkte anslag mod det mangeårige arbejde detailhandelen og CityVejle har lagt i at styrke byens detailhandel."

### Ken Laursen indstiller,

|  |  |
| --- | --- |
| at | Teknisk udvalgs forsøg med cykler i gågaden omgående indstilles. |

### Beslutning

Taget af dagsordenen.

Fraværende: Yngve Østergaard. I stedet mødte David Laursen.